6.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΔΗΜΟΣΙΑΣ ΤΑΞΗΣ Αριθ. 7001/12/782-μβ  της 25 Σεπτ. – 12 Οκτ. 1998   (ΦΕΚ Β΄ 1061)  Εκπαίδευση Συνοριακών Φυλάκων.  Έχοντας υπόψη: 1.Τις διατάξεις του άρθρ. 4 παρ. 1 του Νόμ. 2622/1998 «Υπηρεσίες Συνοριακής Φύλαξης» (Α΄ 138). 2.Τις διατάξεις του άρθρ. 11 παρ. 1 εδάφ. ζ΄ του Νόμ. 1481/1984 «Οργανισμός Υπουργείου Δημόσιας Τάξης « (Α΄ 152), όπως αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). 3.Τις διατάξεις του άρθρ. 29 Α του Νόμ. 1558/1985 «Κυβέρνηση και κυβερνητικά όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154) και αντικαταστάθηκε με το άρθρ. 1 του Νόμ. 2469/1997 (Α΄ 38). 4.Τις διατάξεις του άρθρ. 22 παρ. 3 του Νόμ. 2362/1995 «Περί Δημοσίου Λογιστικού, Ελέγχου των δαπανών του Κράτους και άλλες διατάξεις» (Α΄247). 5.Την υπ’ αριθμ. 1107147/1239/006/4-10-1996 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ Β΄ 922/7-10-1996). 6.Το γεγονός ότι από τις διατάξεις της παρούσας απόφασης προκαλείται δαπάνη σε βάρος του κρατικού προϋπολογισμού/Υπουργείο Δημόσιας Τάξης ύψους 110.000.000 δρχ. περίπου για το έτος 1998 και 23.000.000 δρχ. περίπου για το έτος 1999. Η ανωτέρω δαπάνη κατά το τρέχον οικονομικό έτος θα αντιμετωπισθεί με μεταφορά ισόποσης πίστωσης από τον ΚΑΕ 5173 τους ΚΑΕ 0517, 0535, 0824, 1111, 1123, 1131, 1211, 1212, 1231, 1431, 1511 και 1951 του Ειδ. Φ. 43-110 του ανωτέρω Π/Υ (αριθ. αποφ. μεταφ. 2062543/24-9-98 Υπ. Οικ.) κατά το επόμενο οικονομικό έτος από τις πιστώσεις που θα εγγραφούν στους ΚΑΕ 0517, 0535 και 0824 του ιδίου Ε.Φ. του ανωτέρω Π/Υ προς το σκοπό αυτό, αποφασίζουμε: (Μετά τη σελ. 16,850) Σελ.  16,851 Τεύχος 1333 Σελ. 95 Συνοριακοί Φύλακες 4.Α.αβ.5-6   378 Εκπαίδευση. Άρθρ.1.-Η εκπαίδευση ανατίθεται στη Σχολή Αστυφυλάκων και πραγματοποιείται στις εγκαταστάσεις των Αστυνομικών Σχολών ή σε άλλους κατάλληλους χώρους. Σκοπός εκπαίδευσης. Άρθρ.2.-Η εκπαίδευση αποσκοπεί να αναπτύξει τις ψυχικές, πνευματικές και σωματικές ικανότητες των Συνοριακών Φυλάκων και να δώσει σ’ αυτούς την επαγγελματική κατάρτιση που είναι αναγκαία για να ανταποκριθούν στην αποστολή τους. Εκπαιδευμένο προσωπικό. Άρθρ.3.-1.Το εκπαιδευόμενο προσωπικό της Υπηρεσίας Συνοριακής Φύλαξης αποτελούν οι κατατασσόμενοι στην Υπηρεσία αυτή ως Συνοριακοί Φύλακες. 2.Οι προσκαλούμενοι για εκπαίδευση Συνοριακοί Φύλακες παρουσιάζονται στα Κέντρα Εκπαίδευσης την ημερομηνία που καθορίζεται με διαταγή του Προϊσταμένου Κλάδου Διοικητικής Υποστήριξης, φέροντας μαζί τους και τα οριζόμενα είδη. 3.Ανάλογα με τον αριθμό των κατατασσομένων σε κάθε Κέντρο Εκπαίδευσης, συγκροτούνται με διαταγή του Διοικητή της Σχολής εκπαιδευτικά τμήματα, η σύνθεση, η ονομασία και η αρίθμηση των οποίων καθορίζονται με την ίδια διαταγή της Αστυνομικής Ακαδημίας. 4. Οι συνοριακοί φύλακες διαμένουν και σιτίζονται εντός των κέντρων εκπαίδευσης. Οι έξοδοί τους καθορίζονται με διαταγή της Αστυνομικής Ακαδημίας. Διάρκεια εκπαίδευσης. Άρθρ.4.-Η εκπαίδευση των Συνοριακών Φυλάκων διαρκεί 4 μήνες. Ο ακριβής χρόνος έναρξης και λήξης, καθώς και κάθε άλλη αναγκαία λεπτομέρεια, καθορίζονται με διαταγή του Προϊσταμένου Κλάδου Διοικητικής Υποστήριξης. Σε περίπτωση που ο αριθμός των εκπαιδευομένων είναι μεγάλος, μπορεί με την ίδια διαταγή να κατανεμηθεί σε 2 σειρές, δυνάμενες να εκπαιδευτούν σε δύο διαφορετικές εκπαιδευτικές περιόδους. Διακοπή Φοίτησης. Άρθρ.5.-Η διακοπή φοίτησης και απώλεια της ιδιότητος του Συνοριακού Φύλακα επέρχεται για τις κατωτέρω αιτίες: Σελ.  16,852 Τεύχος 1333 Σελ. 96 α. Λόγω παραίτησης από την εκπαίδευση. Η αίτηση παραίτησης, η οποία γίνεται υποχρεωτικά δεκτή και δεν ανακαλείται, υποβάλλεται ιεραρχικά στον Προϊστάμενο Κλάδο Διοικητικής Υποστήριξης, ο οποίος εκδίδει απόφαση για τη διαγραφή του Συνοριακού Φύλακα από τη Σχολή. Ως παραίτηση θεωρείται και η μη παρουσίαση στη Σχολή μέσα στην οριζόμενη προθεσμία, εκτός αν η καθυστέρηση οφείλεται σε ανώτερη βία, γεγονός το οποίο είναι υποχρεωμένος να αποδείξει ο ενδιαφερόμενος. Ως ανώτερη βία, για την περίπτωση αυτή, θεωρείται ιδίως η βαριά ασθένεια ή η έλλειψη συγκοινωνίας, εφόσον η απουσία του για τους λόγους αυτούς δεν υπερβαίνει τις 5 ημέρες. Οι παραιτούμενοι επανέρχονται στην προ της εισόδου τους στη Σχολή κατάσταση. β. Λόγω σωματικής ανικανότητας, η οποία κρίνεται σύμφωνα με τις ισχύουσες διατάξεις. γ. Λόγω αυθαίρετης απουσίας 2 ημερών και άνω, συνολικά κατά τη διάρκεια της εκπαίδευσης. Τομείς εκπαίδευσης. Άρθρ.6.-1.Η εκπαίδευση των Συνοριακών Φυλάκων καλύπτει τους εξής τομείς: α. Της επαγγελματικής εκπαίδευσης. β. Της φυσικής αγωγής, αυτοάμυνας – αυτοπροστασίας, καθώς και του χειρισμού των όπλων και της χρήσης αυτών κατά την εκτέλεση της αποστολής τους. 2.Η εκπαίδευση είναι θεωρητική και πρακτική. Η πρακτική διδασκαλία επιτυγχάνεται με φροντιστηριακές ασκήσεις και πρακτικές εφαρμογές κατά την εξέλιξη σεναρίων – εικονικών περιστατικών. 4.Α.αβ.6 Συνοριακοί Φύλακες   379 Μαθήματα. Άρθρ.7.-Στους Συνοριακούς Φύλακες διδάσκονται τα παρακάτω μαθήματα: Α΄ Μαθήματα με βαθμό 1.Στοιχεία Ποινικού Δικαίου (Ποινικός Κώδικας. Ποινική Δικονομία). 2.Στοιχεία Συνταγματικού Δικαίου – Ανθρώπινα Δικαιώματα. 3.Οργανισμός – Κανονισμοί Ελληνικής Αστυνομίας. 4.Θέματα Κρατικής Ασφάλειας (Γενικά – Αλλοδαποί – Πληροφορίες). 5.Θέματα Δημόσιας Ασφάλειας – Ειδικοί Ποινικοί Νόμοι (Γενικό – Ειδικό Μέρεος – Ναρκωτικά, Λαθρεμπόριο, παράνομη οπλοφορία, κλπ.). 6.Αυτοάμυνα – Αυτοπροστασία. 7.Οπλοτεχνική – Σκοποβολή. Β΄ Μαθήματα χωρίς βαθμό 1.Α΄ Βοήθειες 2.Ατομική τακτική εκπαίδευσης – πορείες – Ασκήσεις Πυκνής Τάξης. 3.Σωματική Αγωγή. Στους Συνοριακούς Φύλακες επιπλέον αναπτύσσονται υπό μορφή διαλέξεων θέματα γενικού ενδιαφέροντος, που σχετίζονται με την αποστολή τους και τη μόρφωσή τους. Με το γενικό πρόγραμμα εκπαίδευσης το οποίο καταρτίζεται από τη Διεύθυνση Εκπαίδευσης του Υπουργείου Δημόσιας Τάξης, καθορίζονται η διδακτέα ύλη κάθε μαθήματος, ο χρόνος διδασκαλίας, ως και κάθε άλλη αναγκαία περί τούτου λεπτομέρεια. Τα ωρολόγια προγράμματα καταρτίζονται από τα οικεία Κέντρα Εκπαίδευσης και εγκρίνονται από το Διοικητή της Σχολής Αστυφυλάκων. Παρακολούθηση της εκπαίδευσης –Αξιολόγηση – Διαδικασία. Άρθρ.8.-1.Η παρακολούθηση της εκπαίδευσης είναι υποχρεωτική για τους εκπαιδευόμενους. 2.Οι εκπαιδευόμενοι αξιολογούνται ως εξής: α. Με βαθμολόγηση των δεξιοτήτων τους, κατόπιν πρακτικής δοκιμασίας στα μαθήματα της Αυτοάμυνας – Αυτοπροστασίας και Οπλοτεχνικής- σκοποβολής. Ειδικότερα ο βαθμός καταχωρείται σε ενιαίο έντυπο και προκύπτει από τον μέσο όρο των βαθμολογιών των επιμέρους 4 γνωστικών αντικειμένων: Αυτοάμυνας, Αυτοπροστασίας, Οπλοτεχνικής και Σκοποβολής, συνεκτιμώντας την επίδοση κατά την αντιμετώπιση εικονικών περιστατικών, τη συμμετοχή τους σε λοιπές πρακτικές εφαρμογές (όπως λύση – αρμολόγηση όπλων, τεχνικές αυτοάμυνας), τη φυσική αντοχή, τη  σκοπευτική ικανότητα, την ικανότητα προσαρμογής στις πραγματικές συνθήκες της αποστολής. β. Με βαθμολόγηση των γνώσεων, ύστερα; από γραπτή δοκιμασία (τεστ) με το σύστημα της πολλαπλής επιλογής σε είκοσι τουλάχιστον ερωτήσεις σε κάθε μάθημα με α/α 1-5 του άρθρ. 7 της παρούσας στην ύλη των διδαχθέντων γνωστικών αντικειμένων. Ο μέσος όρος των πέντε βαθμών, αποτελεί το βαθμό της γραπτής δοκιμασίας. γ. Με βαθμολλόγηση της επαγγελματικής ικανότητας σύμφωνα με τις διατάξεις του άρθρ. 9 της παρούσας. 3.Οι βαθμοί υπολογίζονται μέχρι χιλιοστού μονάδας. Η κλίμακα βαθμολόγησης ορίζεται από 0-20. Βαθμολογία Επαγγελματικής Ικανότητας. Άρθρ.9.-1.Στο τέλος του τριμήνου, κάθε εκπαιδευόμενος βαθμολογείται για την Επαγγελματική Ικανότητά του. Η βαθμολογία προκύπτει από τον Μ.Ο. των επιμέρους βαθμών των 2 βαθμολογητών. 2.Για την βαθμολόγηση της επαγγελματικής ικανότητας αξιολογούνται ξεχωριστά τα ακόλουθα: α. Τα επαγγελματικά προσόντα. β. Η διαγωγή. 3.Ο μέσος όρος των 2 ως άνω βαθμολογιών αποτελεί τη βαθμολογία της επαγγελματικής ικανότητας. 4.Για την αξιολόγηση των επαγγελματικών προσόντων λαμβάνονται υπόψη τα εξής: α. Τα ψυχικά – διοικητικά προσόντα, ιδίως θάρρος, αποφασιστικότητα, πρωτοβουλία, αυτοκυριαρχία. β. Τα διανοητικά προσόντα, ιδίως κατά την εκπαίδευση, νοημοσύνη, κρίση, επαγγελματική και εγκυκλοπαιδική μόρφωση. γ. Τα σωματικά προσόντα, ιδίως υγεία, αντοχή, εμφάνιση, παράσταση. 5.Για την αξιολόγηση της διαγωγής λαμβάνεται υπόψη η πειθαρχικότητα, ευσυνειδησία και η ακεραιότητα του χαρακτήρα. Ειδικότερα ο βαθμός 20 της διαγωγής μειώνεται σε περίπτωση επιβολής ποινής ως ακολούθως: α. Κατά 5/10 της μονάδας για κάθε ποινή επίπληξης ή στέρησης εξόδου. β. Κατά 1,3 μονάδες, για προστίμου μέχρι 1/6 του Μ.Β.Μ. γ. Κατά 2,6 μονάδες για ποινή προστίμου μέχρι 3/6 του Μ.Β.Μ. δ. Κατά 4 μονάδες για ποινή προστίμου μέχρι 4/6 του Μ.Β.Μ. ε. Κατά 5,3 μονάδες για ποινή προστίμου μέχρι 4/6 του Μ.Β.Μ. (Μετά τη σελ. 16,852) Σελ.  16,853 Τεύχος 1333 Σελ. 97 Συνοριακοί Φύλακες 4.Α.αβ.6   380 στ. Κατά 6,6 μονάδες για ποινή προστίμου μέχρι 5/6 του Μ.Β.Μ. ζ. Κατά 8 μονάδες για ποινή προστίμου μέχρι 6/6 του Μ.Β.Μ. 6.Βαθμολογητές είναι: πρώτος, ο διμοιρίτης εκπαιδευτής και δεύτερος ο διοικητής του εκπαιδευτικού τμήματος. 7.Βαθμολογία κάτω του 10 στην επαγγελματική ικανότητα συνιστά λόγο αποβολής από τη Σχολή. 8.Οι λεπτομέρειες σχετικά με τα χρησιμοποιούμενα έντυπα, τον τρόπο σύνταξης και τη συγκέντρωση των στοιχείων για την αξιολόγηση αυτών, καθορίζεται με διαταγή του Διοικητή της Σχολής Αστυφυλάκων. 9.Οι βαθμολογούντες οποιοδήποτε από τα αναφερόμενα στην παρ. 4 του παρόντος προσόντα με βαθμό μικρότερο του 10 υποχρεούνται να δικαιολογούν με πληρότητα τη βαθμολογία τους αυτή. Προσδιορισμός επίδοσης. Άρθρ.10.-1.Ο βαθμός της τελικής επίδοσης των εκπαιδευομένων, προκύπτει από τον μέσο όρο των 3 βαθμών της πρακτικής δοκιμασίας, της γραπτής δοκιμασίας και της επαγγελματικής ικανότητας. 2. Η τελική επίδοση προσδιορίζεται μέχρι χιλιοστού της μονάδας και καθορίζει κα τη σειρά εξόδου από τη Σχολή. 3.Αν προκύψει ιοσβαθμία μέχρι χιλιοστού της μονάδας σεδύο ή περισσότερους εκπαιδευόμενους αρχαιότερος θεωρείται εκείνος που έχει μεγαλύτερο βαθμό καά σειρά προτεραιότητας στην πρακτική δοκιμασία, στην γραπτή δοκιμασία και την επαγγελματική ικανότητα. Σε περίπτωση και πάλι ισοβαθμίας ο αρχαιότερος αναδεικνύεται με κλήρωση, για την οποία συντάσσεται σχετικό πρακτικό. Αποτελέσματα εκπαίδευσης ΄Αρθρ. 11.- 1. Επιτυχών θεωρείται ο εκπαιδευόμενος που στο τέλος της εκπαίδευσής του συγκεντρώνει τη βάση  2.Επανεξεταστέος θεωρείται ο εκπαιδευόμενος που δεν συγκεντρώνει τη βάση βαθμολογίας 10, σε κάθε βαθμολόγηση της πρακτικής και γραπτής δοκιμασίας. Στον επαναξεταστέο δίδεται μία ευκαιρία επαναβαθμολόγησής του. Ο δεύτερος βαθμός, κατ’ είδος εξέτασης, προστίθεται στον πρώτο κάτω της βάσης βαθμό και εξάγεται ο μέσος όρος επανεξέτασης. 3.Αποτυχών θεωρείται ο Δόκιμος, ο οποίος συγκεντρώνει βαθμό επανεξέτασης για κάθε είδους βαθμολόγηση κάτω της βάσης 10. Σελ.  16,854 Τεύχος 1333 Σελ. 98 Πίνακες Αποτελεσμάτων – Έξοδος από τη Σχολή Άρθρ.12.-1.Η Σχολή Αστυφυλάκων καταρτίζει ενιαίο πίνακα κατά σειρά επιτυχίας, με βάση της τελική βαθμολογία κάθε Συνοριακού Φύλακα. 2.Ο πίνακας αυτός προσδιορίζει την τελική κατάταξή τους και καθορίζει την αρχαιότητά τους ως Συνοριακών Φυλάκων. Για τους αποτυχόντες καταρτίζεται ιδιαίτερος πίνακας. 3.Οι πίνακες επιτυχόντων και αποτυχόντων υποβάλλονται στη Διεύθυνση Εκπαίδευσης για κύρωση από τον Προϊστάμενο Κλάδου Διοικητικής Υποστήριξης, αντίγραφο των οποίων αποστέλλονται στην Διεύθυνση Αστυνομικού Προσωπικού για τις περαιτέρω ενέργειες και στη Σχολή Αστυφυλάκων. 4.Στους επιτυχόντες εξερχόμενους της Σχολής δεν χορηγείται μετασχολική άδεια. 5.Στους σπουδαστές, που αποφοιτούν ευδόκιμα επιδίδεται πιστοποιητικό σπουδών, στο οποίο αναγράφονται τα στοιχεία ταυτότητας, η διάρκεια φοίτησης και ο τελικός χαρακτηρισμός επίδοσης. Το πιστοποιητικό υπογράφεται από το Διοικητή της Σχολής Αστυφυλάκων. Μετεκπαίδευση Συνοριακών Φυλάκων. Άρθρ.13.-Για τη μετεκπαίδευση των Συνοριακών Φυλάκων εφαρμόζονται ανάλογα οι ισχύουσες διατάξεις του Π.Δ. 190/1996 (Οργανισμός Σχολής Μετεκπαίδευσης και Επιμόρφωσης Ελληνικής Αστυνομίας) και της υπ’ αριθμ. 7001/2/244-γ΄ από 2-6-1995 (ΦΕΚ Β΄ 525/16-6-1995) απόφαση Υπουργού Δημόσιας Τάξης που αφορούν τους Αστυφύλακες. Ρύθμιση λεπτομερειών. Άρθρ.14.-1.Για λοιπά θέματα, που δε ρυθμίζονται με την παρούσα απόφαση, ισχύουν οι αντίστοιχες διατάξεις του Π.Δ. 352/1995 «Οργανισμός Σχολής Αστυφυλάκων». 4.Α.αβ.6 Συνοριακοί Φύλακες   381 2.Λεπτομέρειες και θέματα δευτερεύουσας σημασίας, που προκύπτουν κατά την εφαρμογή της παρούσας απόφασης, ρυθμίζονται με διαταγές του Διοικητή της Σχολής Αστυφυλάκων. Έναρξη ισχύος. Άρθρ.15.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.   